naturbeskyttelseslovens § 3
sag 220/2007
fromsseier plantage a/s
dom afsagt den 1. februar 2011.
mod
naturklagenævnet
påbud om reetablering af beskyttet hede, jf. naturbeskyttelseslovens § 3, opretholdt.
sagen vedrørte gyldigheden af naturklagenævnets stadfæstelse af ribe amts påbud til
fromsseier plantage a/s om at reetablere flere arealer, som var blevet opdyrket/tilplantet.
amtet havde registreret arealerne som beskyttede naturtyper i henhold til naturbeskyttelseslo-
vens § 3. fromsseier gjorde under sagen gældende bl.a., at afgørelsen var ugyldig, idet area-
lerne ikke var omfattet af beskyttelsen efter naturbeskyttelseslovens § 3, og idet myndighe-
derne havde begået fejl. fromsseier gjorde endvidere gældende, at der i givet fald burde være
givet dispensation.
efter en gennemgang af oplysningerne i sagen fandt højesteret ligesom landsretten, at der
ikke var grundlag for at tilsidesætte naturklagenævnets vurdering, hvorefter de omhandlede
arealer var omfattet af beskyttelsen i § 3 i naturbeskyttelsesloven, da fromsseier foretog æn-
dringer af de pågældende arealers tilstand. højesteret fandt heller ikke, at der var grundlag for
at tilsidesætte naturklagenævnets vurdering, hvorefter betingelserne for at dispensere ikke var
opfyldt.
højesteret stadfæstede på denne baggrund landsrettens dom.
